ประกาศกรมการจัดหางาน เรื่อง กำหนดรายการในการส่งคนต่างด้าวให้แก่นายจ้างตามสัญญานำคนต่างด้าวมาทำงานในราชอาณาจักร 
ประกาศกรมการจัดหางาน
เรื่อง
กำหนดรายการในการส่งคนต่างด้าวให้แก่นายจ้างตามสัญญานำคนต่างด้าวมาทำงาน
ในราชอาณาจักร[๑]
 

อาศัยอำนาจตามความในมาตรา ๔๓
แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐
ซึ่งแก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว (ฉบับที่
๒) พ.ศ. ๒๕๖๑ อธิบดีกรมการจัดหางานออกประกาศไว้ ดังต่อไปนี้

ข้อ ๑ ประกาศนี้ให้ใช้บังคับตั้งแต่วันถัดจากวันประกาศเป็นต้นไป

ข้อ ๒ ในกรณีที่ผู้รับอนุญาตให้นำคนต่างด้าวมาทำงานได้นำคนต่างด้าวส่งมอบให้แก่นายจ้างตามสัญญานำคนต่างด้าวมาทำงานต่อนายทะเบียนแล้วให้แจ้งนายทะเบียนตามรายการที่กำหนดไว้ในแบบ
บต. ๑๓ ท้ายประกาศนี้

ข้อ ๓ การแจ้งตามข้อ ๒ ให้แจ้งต่อนายทะเบียน ณ
สำนักงานจัดหางานกรุงเทพมหานครพื้นที่ หรือสำนักงานจัดหางานจังหวัด
ที่สถานที่ทำงานของคนต่างด้าวนั้นตั้งอยู่ในเขตรับผิดชอบ
ในการแจ้งตามวรรคหนึ่งอาจแจ้งด้วยตนเองหรือแจ้งโดยทางไปรษณีย์ลงทะเบียนตอบรับ
หรือโดยทางไปรษณีย์อิเล็กทรอนิกส์ หรือด้วยวิธีการทางอิเล็กทรอนิกส์ก็ได้
การแจ้งทางไปรษณีย์อิเล็กทรอนิกส์ตามวรรคสองให้แจ้งไปยังที่อยู่ไปรษณีย์อิเล็กทรอนิกส์ของที่ทำการของนายทะเบียนแห่งท้องที่จังหวัด
อันเป็นที่ตั้งสถานที่ทำงานของนายจ้างตามบัญชีท้ายประกาศนี้


ประกาศ
ณ วันที่ ๑๒ มิถุนายน พ.ศ. ๒๕๖๑
อนุรักษ์
ทศรัตน์
อธิบดีกรมการจัดหางาน
[เอกสารแนบท้าย]

๑. แบบ บต. ๑๓
๒. บัญชีท้ายประกาศกรมการจัดหางาน
เรื่อง กำหนดรายการในการส่งคนต่างด้าวให้แก่นายจ้างตามสัญญานำคนต่างด้าวมาทำงานในราชอาณาจักร

(ดูข้อมูลจากภาพกฎหมาย)
ปุณิกา/จัดทำ
๒๖ พฤศจิกายน
๒๕๖๑

นุสรา/ตรวจ
๓๐
พฤศจิกายน ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๑๕๐ ง/หน้า ๓/๒๘ มิถุนายน ๒๕๖๑